text: Vidne klædt ud som Tinky Winky er fundet
  14 december 2015 kl. 09.43
  Sydøstjyllands Politi efterlyste torsdag to vidner, hvor det ene vidne var klædt ud som Tinky Winky. De er nu fundet.  
  Sydøstjyllands Politi efterlyste torsdag vidner til et groft overfald i Vejle den 31.oktober. I den forbindelse offentliggjorde politiet et billede fra en overvågningsvideo.
  Billedet viste to personer, hvor den ene i anledning af Halloween var klædt ud som Tinky Winky. Nu har efterlysningen givet pote, for den udklædte Teletubbie-fan har kontaktet politiet, og efterforskningen kan nu fortsætte.
  Det skriver Sydøstjyllands Politi i en pressemeddelelse.
  